আমাদের পৃথিবী থেকে এম১৬ তারকাপুঞ্জের দুরত্ব ২৫ হাজার আলোকবর্ষ। কাজেই এই বার্তাটি যদি সেই তারকাপুঞ্জের কোন বুদ্ধিমান প্রাণীর নিকট আদৌ পৌঁছায়, তা পৌঁছাবে ২৫হাজার বছর পর। এবং বার্তাটি পেয়ে তারা যদি প্রত্যুত্তর করে তাও পৌঁছাতে সময় লাগবে আরো ২৫ হাজার বছর। এই দীর্ঘ সময়ে মানব সভ্যতা কোথায় যাবে তা কেবল সময়ই বলতে পারে। এতদিন মানব সভ্যতা টিকে থাকবে তো। সমগ্র পৃথিবীতে যেভাবে পরিবেশ দূষন চলছে সেই হারে চলতে থাকলে আগামী দু’শ বছরের মধ্যে মানব সভ্যতার অস্তিত্ব বিলীন হয়ে যাওয়ার সম্ভবনা আছে। এই বার্তাটির কি সত্যিই কোন তাৎপর্য আছে মানব সম্প্রদায়ের জন্য? সেই প্রশ্ন পঞ্চাশ হাজার বছরের (কম পক্ষে ২৫ হাজার) জন্য তুলে রাখলাম।